\NormalFont\ShortTitle{2 Solunjanima}

{\MT Druga poslanica Solunjanima


\par }\ChapOne{1}{\PP \VerseOne{1}Pavao, Silvan i Timotej Crkvi Solunjana u Bogu Ocu našemu i Gospodinu Isusu Kristu.

\VS{2}Milost vam i mir od Boga Oca i Gospodina Isusa Krista!

\VS{3}Zahvaljivati moramo Bogu uvijek za vas, braćo, kao što dolikuje jer izvanredno raste vaša vjera i množi se ljubav svakoga od vas prema drugima,

\VS{4}tako da se mi sami po crkvama Božjim vama ponosimo zbog vaše postojanosti i vjere u svim progonstvima i nevoljama koje podnosite.

\VS{5}One su najava pravednog Suda Božjega: da ćete se naći dostojni kraljevstva Božjega za koje i trpite.

\VS{6}Jer pravo je da Bog vašim mučiteljima mukom,

\VS{7}a vama, mučenima, zajedno s nama spokojem uzvrati kad se Gospodin Isus objavi s nama, zajedno s anđelima svoje moći,

\VS{8}u ognju žarkome i osveti se onima koji ne poznaju Boga i ne pokoravaju se evanđelju Gospodina našega Isusa.

\VS{9}Oni će biti kažnjeni vječnom propašću, daleko od lica Gospodnjega i od slave njegova veličanstva,

\VS{10}kada - u onaj Dan - dođe da se proslavi u svojim svetima i da se prodiči u svima koji povjerovaše. Jer povjerovalo se svjedočanstvu našemu među vama.

\VS{11}Zato i molimo uvijek za vas da vas Bog učini dostojnima poziva i snažno dovede do punine svako vaše nastojanje oko dobra i djelo vaše vjere

\VS{12}te da se proslavi ime Gospodina našega Isusa u vama i vi u njemu - po milosti Boga našega i Gospodina Isusa Krista.



\par }\Chap{2}{\PP \VerseOne{1}A što se tiče Dolaska Gospodina našega Isusa Krista i našeg okupljanja oko njega, molimo vas, braćo:

\VS{2}ne dajte se brzo pokolebati u svom shvaćanju niti uznemiriti ni nekim duhom, ni nekom riječju, ni nekim tobože našim pismom, kao da će sad-na Dan Gospodnji.

\VS{3}Neka vas nitko ne zavede ni na koji način. Jer ako prije ne dođe onaj otpad i ne otkrije se Čovjek bezakonja, Sin propasti,

\VS{4}Protivnik, onaj koji uzdiže sebe protiv svega što se zove Bog ili svetinja, dotle da i u Božji hram zasjedne gradeći se Bogom...

\VS{5}Ne sjećate li se, to sam vam govorio dok sam još bio među vama?

\VS{6}I sada znate što ga zadržava da bi se pojavio tek u svoje vrijeme.

\VS{7}Doista, otajstvo bezakonja već je na djelu, samo ima tko da ga sada zadržava dok ne bude uklonjen.

\VS{8}Tada će se otkriti Bezakonik. Njega će Gospodin Isus pogubiti dahom usta i uništiti pojavkom Dolaska svoga -

\VS{9}njega koji djelovanjem Sotoninim dolazi sa svom silom, lažnim znamenjima i čudesima

\VS{10}i sa svim nepravednim zavaravanjem onih koji propadaju poradi toga što ne prihvatiše ljubavi prema istini da bi se spasili.

\VS{11}I zato im Bog šalje djelovanje zavodničko da povjeruju laži

\VS{12}te budu osuđeni svi koji nisu povjerovali istini, nego su se odlučili za nepravednost.

\VS{13}Mi pak moramo uvijek zahvaljivati Bogu za vas, braćo od Gospodina ljubljena, što vas je od početka odabrao za spasenje, posvećenjem u Duhu i vjerom u istinu.

\VS{14}Da, na to vas pozva po našem evanđelju - na posjedovanje slave Gospodina našega Isusa Krista.

\VS{15}Stoga braćo, čvrsto stojte i držite se predaja u kojima ste poučeni bilo našom riječju, bilo pismom.

\VS{16}A sam Gospodin naš Isus Krist i Bog, Otac naš, koji nas uzljubi i koji nam po milosti dade trajno ohrabrenje i dobru nadu,

\VS{17}neka ohrabri vaša srca i neka ih učvrsti u svakom dobru djelu i riječi!



\par }\Chap{3}{\PP \VerseOne{1}Uostalom, molite, braćo, za nas da riječ Gospodnja trči i proslavlja se kao i u vas

\VS{2}i da se oslobodimo nezgodnih i opakih ljudi. Jer nemaju svi vjere!

\VS{3}Ali, vjeran je Gospodin koji će nas učvrstiti i sačuvati od Zloga.

\VS{4}A uzdamo se, u Gospodinu, u vas: da vršite i da ćete vršiti ono što vam zapovijedamo.

\VS{5}A Gospodin neka upravi srca vaša k ljubavi Božjoj i postojanosti Kristovoj.

\VS{6}Zapovijedamo vam, braćo, u ime Gospodina Isusa Krista da se klonite svakoga brata što živi neuredno i ne po predaji koju primiste od nas.

\VS{7}Ta sami znate kako nas treba nasljedovati. Jer dok bijasmo među vama, nismo živjeli neuredno:

\VS{8}ničiji kruh nismo badava jeli, nego smo u trudu i naporu noću i danju radili da ne bismo opteretili koga od vas.

\VS{9}Ne što ne bismo imali prava, nego da vam sebe damo za uzor koji ćete nasljedovati.

\VS{10}Doista, dok bijasmo u vas, ovo vam zapovijedasmo: Tko neće da radi, neka i ne jede!

\VS{11}A čujemo da neki od vas žive neuredno: ništa ne rade, nego dangube.

\VS{12}Takvima zapovijedamo i zaklinjemo ih u Gospodinu Isusu Kristu: neka s mirom rade i svoj kruh jedu.

\VS{13}Vama pak, braćo, neka ne dodija činiti dobro.

\VS{14}Ako li se tko ne pokorava našoj riječi u ovoj poslanici, zabilježite ga, ne drugujte s njime, da se postidi,

\VS{15}ali ga ne smatrajte neprijateljem, nego ga urazumljujte kao brata.

\VS{16}A sam Gospodin mira dao vam mir zauvijek i na svaki način! Gospodin sa svima vama!

\VS{17}Pozdrav mojom rukom, Pavlovom. Ovo je znak u svakoj poslanici: ovako pišem.

\VS{18}Milost Gospodina našega Isusa Krista sa svima vama!


\par }