\NormalFont\ShortTitle{1 Petrova}

{\MT Prva Petrova poslanica


\par }\ChapOne{1}{\PP \VerseOne{1}Petar, apostol Isusa Krista: putnicima Raseljeništva u Pontu, Galaciji, Kapadociji, Aziji i Bitiniji,

\VS{2}po predznanju Boga Oca, posvećenjem Duha izabranima da budu poslušni te poškropljeni krvlju Isusa Krista. Punina vam milosti i mira!

\VS{3}Blagoslovljen Bog i Otac Gospodina našega Isusa Krista koji nas po velikom milosrđu svojemu uskrsnućem Isusa Krista od mrtvih nanovo rodi za životnu nadu,

\VS{4}za baštinu neraspadljivu, neokaljanu i neuvelu, pohranjenu na nebesima za vas,

\VS{5}vas koje snaga Božja po vjeri čuva za spasenje, spremno da se objavi u posljednje vrijeme.

\VS{6}Zbog toga se radujte, makar se sada možda trebalo malo i žalostiti zbog različitih kušnja:

\VS{7}da prokušanost vaše vjere - dragocjenija od propadljivog zlata, koje se ipak u vatri kuša - stekne hvalu, slavu i čast o Objavljenju Isusa Krista.

\VS{8}Njega vi ljubite iako ga ne vidjeste; u njega, iako ga još ne gledate, vjerujete te klikćete od radosti neizrecive i proslavljene

\VS{9}što postigoste svrhu svoje vjere: spasenje duša.

\VS{10}To su spasenje istraživali i pronicali proroci koji prorokovahu o milosti vama namijenjenoj.

\VS{11}Pronicali su na koje ili kakvo je vrijeme smjerao Duh Kristov u njima koji je unaprijed svjedočio o Kristovim patnjama te slavama što su nakon njih imale doći:

\VS{12}bi im objavljeno da ne sebi nego vama poslužuju ono što vam sada u Duhu Svetom s neba poslanom navijestiše vaši blagovjesnici, a nada što se i anđeli žude nadviti.

\VS{13}Zato opašite bokove pameti svoje, trijezni budite i savršeno se pouzdajte u milost koju vam donosi Objavljenje Isusa Krista.

\VS{14}Kao poslušna djeca ne supriličujte se prijašnjim požudama iz doba neznanja.

\VS{15}Naprotiv, kao što je svet Onaj koji vas pozva, i vi budite sveti u svemu življenju.

\VS{16}Ta pisano je: Budite sveti jer sam ja svet.

\VS{17}Ako dakle Ocem nazivate njega koji nepristrano svakoga po djelu sudi, vrijeme svoga proputovanja proživite u bogobojaznosti.

\VS{18}Ta znate da od svog ispraznog načina života, što vam ga oci namriješe, niste otkupljeni nečim raspadljivim, srebrom ili zlatom,

\VS{19}nego dragocjenom krvlju Krista, Jaganjca nevina i bez mane.

\VS{20}On bijaše doduše predviđen prije postanka svijeta, ali se očitova na kraju vremena radi vas

\VS{21}koji po njemu vjerujete u Boga koji ga uskrisi od mrtvih te mu dade slavu da vjera vaša i nada bude u Bogu.

\VS{22}Pošto ste posluhom istini očistili duše svoje za nehinjeno bratoljublje, od srca žarko ljubite jedni druge.

\VS{23}Ta nanovo ste rođeni, ne iz sjemena raspadljiva nego neraspadljiva: riječju Boga koji živi i ostaje.

\VS{24}Doista, svako je tijelo kao trava, sva mu slava ko cvijet poljski: sahne trava, vene cvijet,

\VS{25}ali Riječ Gospodnja ostaje dovijeka. Ta pak riječ jest evanđelje koje vam je naviješteno.



\par }\Chap{2}{\PP \VerseOne{1}Odložite dakle svaku zloću i svaku prijevaru, himbe i zavisti i sva klevetanja.

\VS{2}Kao novorođenčad žudite za duhovnim, nepatvorenim mlijekom da po njemu uzrastete za spasenje,

\VS{3}ako ste doista okusili kako je dobar Gospodin.

\VS{4}Pristupite k njemu, Kamenu živomu što ga, istina, ljudi odbaciše, ali je u očima Božjim izabran, dragocjen,

\VS{5}pa se kao živo kamenje ugrađujte u duhovni Dom za sveto svećenstvo da prinosite žrtve duhovne, ugodne Bogu po Isusu Kristu.

\VS{6}Stoga stoji u Pismu: Evo postavljam na Sionu kamen odabrani, dragocjeni kamen ugaoni: Tko u nj vjeruje, ne, neće se postidjeti.

\VS{7}Vama dakle koji vjerujete - čast! A onima koji ne vjeruju - kamen koji odbaciše graditelji postade kamen zaglavni

\VS{8}i kamen spoticanja, stijena posrtanja; oni se o nj spotiču, neposlušni Riječi, za što su i određeni.

\VS{9}A vi ste rod izabrani, kraljevsko svećenstvo, sveti puk, narod stečeni da naviještate silna djela Onoga koji vas iz tame pozva k divnom svjetlu svojemu;

\VS{10}vi, nekoć Ne-narod, a sada Narod Božji; vi Ne-mili, a sada Mili.

\VS{11}Ljubljeni! Zaklinjem vas da se kao pridošlice i putnici klonite putenih požuda koje vojuju protiv duše;

\VS{12}življenje vaše među poganima neka bude uzorno da upravo onim za što vas sada potvaraju kao zločince, pošto promotre vaša dobra djela, proslave Boga u dan pohoda.

\VS{13}Pokoravajte se svakoj ljudskoj ustanovi radi Gospodina: bilo kralju kao vrhovniku,

\VS{14}bilo upraviteljima jer ih on šalje da kazne zločince, a pohvale one koji dobro čine.

\VS{15}Doista, ovo je Božja volja: da čineći dobro ušutkate neznanje bezumnika.

\VS{16}Kao slobodni ljudi - ali ne kao oni kojima je sloboda tek pokrivalom zloće, već kao Božje sluge -

\VS{17}sve poštujte, bratstvo ljubite, Boga se bojte, kralja častite!

\VS{18}Sluge, budite sa svim poštovanjem pokorni gospodarima, ne samo dobrima i blagima nego i naopakima.

\VS{19}To je uistinu milost ako tko radi savjesti, radi Boga podnosi nevolje trpeći nepravedno.

\VS{20}Kakve li slave doista ako za grijehe udarani strpljivo podnosite? No ako dobro čineći trpite pa strpljivo podnosite, to je Bogu milo.

\VS{21}Ta na to ste pozvani jer i Krist je trpio za vas i ostavio vam primjer da idete stopama njegovim.

\VS{22}On koji grijeha ne učini nit mu usta prijevaru izustiše;

\VS{23}on koji na uvredu nije uvredom uzvraćao i mučen nije prijetio, prepuštajući to Sucu pravednom;

\VS{24}on koji u tijelu svom grijehe naše ponese na drvo da umrijevši grijesima pravednosti živimo; on čijom se modricom izliječiste.

\VS{25}Doista, poput ovaca lutaste, ali se sada obratiste k pastiru i čuvaru duša svojih.



\par }\Chap{3}{\PP \VerseOne{1}Tako i vi, žene, pokoravajte se svojim muževima: ako su neki od njih možda neposlušni Riječi, da i bez riječi budu pridobiveni življenjem vas žena,

\VS{2}pošto promotre vaše bogoljubno i čisto življenje.

\VS{3}Vaš nakit neka ne bude izvanjski - pletenje kose, kićenje zlatom ili oblačenje haljina.

\VS{4}Nego: čovjek skrovita srca, neprolazne ljepote, blaga i smirena duha. To je pred Bogom dragocjeno.

\VS{5}Tako su se doista i nekoć svete žene, zaufane u Boga, resile: pokoravale su se muževima.

\VS{6}Sara se tako pokori Abrahamu te ga nazva gospodarom. Njezina ste djeca ako činite dobro ne bojeći se nikakva zastrašivanja.

\VS{7}Tako i vi, muževi, obazrivo živite sa svojim ženama, kao sa slabijim spolom, te im iskazujte čast kao subaštinicima milosti Života da ne spriječite svojih molitava.

\VS{8}Napokon, budite svi jednodušni, puni suosjećanja i bratske ljubavi, milosrdni, ponizni!

\VS{9}Ne vraćajte zlo za zlo ni uvredu za uvredu! Naprotiv, blagoslivljajte jer ste na to i pozvani da baštinite blagoslov!

\VS{10}Doista, tko želi ljubiti život i naužit se dana sretnih, nek suspregne jezik oda zla i usne od riječi prijevarnih;

\VS{11}zla nek se kloni, a čini dobro, mir neka traži i za njim ide:

\VS{12}jer oči Gospodnje gledaju pravedne, uši mu slušaju vapaje njihove, a lice se Gospodnje okreće protiv zločinaca.

\VS{13}Pa tko da vam naudi ako revnujete za dobro?

\VS{14}Nego, morali i trpjeti zbog svoje pravednosti, blago vama! No ne bojte se njihova zastrašivanja i ne plašite se!

\VS{15}Naprotiv, Gospodin - Krist neka vam bude svet, u srcima vašim, te budite uvijek spremni na odgovor svakomu koji od vas zatraži obrazloženje nade koja je u vama,

\VS{16}ali blago i s poštovanjem, dobre savjesti da oni koji ozloglašuju vaš dobar život u Kristu, upravo onim budu postiđeni za što vas potvaraju.

\VS{17}Ta uspješnije je trpjeti, ako je to Božja volja, čineći dobro, nego čineći zlo.

\VS{18}Doista, i Krist jednom za grijehe umrije, pravedan za nepravedne, da vas privede k Bogu - ubijen doduše u tijelu, ali oživljen u duhu.

\VS{19}U njemu otiđe i propovijedati duhovima u tamnici

\VS{20}koji bijahu nekoć nepokorni, kad ih ono Božja strpljivost iščekivaše, u vrijeme Noino, dok se gradila korablja u kojoj nekolicina, to jest osam duša, bi spašena vodom.

\VS{21}Njezin protulik, krštenje - ne odlaganje tjelesne nečistoće, nego molitva za dobru savjest upravljena Bogu - i vas sada spasava po uskrsnuću Isusa Krista

\VS{22}koji, uzašavši na nebo, jest zdesna Bogu, pošto mu bijahu pokoreni anđeli, vlasti i sile.



\par }\Chap{4}{\PP \VerseOne{1}Dakle, budući da je Krist trpio u tijelu, i vi se oboružajte istim mišljenjem - jer tko trpi u tijelu okanio se grijeha -

\VS{2}da vrijeme što vam u tijelu još preostaje proživite ne više po ljudskim požudama nego po Božjoj volji.

\VS{3}Dosta je uistinu što ste u prošlom vremenu vršili volju pogana, hodeći u razvratnostima, požudama, pijančevanjima, pijankama, opijanjima i bezakoničkim idolopoklonstvima.

\VS{4}Stoga se čude što se ne slijevate u tu istu rijeku raskalašenosti te proklinju.

\VS{5}Polagat će oni račun Onomu tko je već spreman suditi žive i mrtve.

\VS{6}Zato je i mrtvima naviješteno evanđelje da osuđeni doduše po ljudsku, u tijelu, žive po Božju - u duhu.

\VS{7}Približio se svršetak svega! Osvijestite se i otrijeznite za molitvu!

\VS{8}Prije svega imajte žarku ljubav jedni prema drugima jer ljubav pokriva mnoštvo grijeha!

\VS{9}Gostoljubivo primajte jedni druge bez mrmljanja!

\VS{10}Jedni druge poslužujte - svatko po primljenom daru - kao dobri upravitelji različitih Božjih milosti!

\VS{11}Govori li tko? Neka govori kao riječi Božje! Poslužuje li tko? Neka poslužuje kao snagom koju daje Bog da se u svemu slavi Bog po Isusu Kristu, komu slava i vlast u vijeke vijekova! Amen.

\VS{12}Ljubljeni! Ne čudite se požaru što bukti među vama da vas iskuša, kao da vam se događa štogod neobično!

\VS{13}Naprotiv, radujte se kao zajedničari Kristovih patnja da i o Objavljenju njegove slave mognete radosno klicati.

\VS{14}Pogrđuju li vas zbog imena Kristova, blago vama, jer Duh Slave, Duh Božji u vama počiva.

\VS{15}Tek neka nitko od vas ne trpi kao ubojica, ili kradljivac, ili zločinac, ili makar i kao nametljivac;

\VS{16}ako li kao kršćanin, neka se ne stidi, nego slavi Boga zbog tog imena.

\VS{17}Ta vrijeme je da započne Sud - od doma Božjega. No ako već od vas započinje, kakav je onda svršetak onih što nisu poslušni Božjem evanđelju?

\VS{18}I ako se pravednik jedva spasava, opak i grešnik gdje da se pojavi?

\VS{19}Stoga oni koji po volji Božjoj trpe, neka dobrim djelima povjere duše svoje vjernom Stvoritelju.



\par }\Chap{5}{\PP \VerseOne{1}Starješine dakle među vama opominjem, ja sustarješina i svjedok Kristovih patnja, a zato i zajedničar slave koja se ima očitovati:

\VS{2}pasite povjereno vam stado Božje, nadgledajte ga - ne prisilno, nego dragovoljno, po Božju; ne radi prljava dobitka, nego oduševljeno;

\VS{3}i ne kao gospodari Baštine nego kao uzori stada.

\VS{4}Pa kad se pojavi Natpastir, primit ćete neuveli vijenac slave.

\VS{5}Tako i vi, mladići, podložite se starješinama; svi se jedni prema drugima pripašite poniznošću jer Bog se oholima protivi, a poniznima daruje milost.

\VS{6}Ponizite se dakle pod snažnom rukom Božjom da vas uzvisi u pravo vrijeme.

\VS{7}Svu svoju brigu povjerite njemu jer on se brine za vas.

\VS{8}Otrijeznite se! Bdijte! Protivnik vaš, đavao, kao ričući lav obilazi tražeći koga da proždre.

\VS{9}Oprite mu se stameni u vjeri znajući da takve iste patnje podnose vaša braća po svijetu.

\VS{10}A Bog svake milosti, koji vas pozva na vječnu slavu u Kristu, on će vas, pošto malo potrpite, usavršiti, učvrstiti, ojačati, utvrditi.

\VS{11}Njemu vlast u vijeke vjekova! Amen.

\VS{12}Pišem vam ukratko, po Silvanu, koga smatram bratom vjernim, da vas ohrabrim i posvjedočim kako je ovo istinska milost Božja. Nje se držite!

\VS{13}Pozdravlja vas suizabranica u Babilonu i Marko, sin moj.

\VS{14}Pozdravite jedni druge cjelovom ljubavi! Mir svima vama koji ste u Kristu!


\par }