\NormalFont\ShortTitle{1 Korinćanima}

{\MT Prva poslanica Korinćanima


\par }\ChapOne{1}{\PP \VerseOne{1}Pavao, po Božjoj volji pozvan za apostola Krista Isusa, i brat Sosten

\VS{2}Crkvi Božjoj u Korintu - posvećenima u Kristu Isusu, pozvanicima, svetima, sa svima što na bilo kojemu mjestu prizivlju ime Isusa Krista, Gospodina našega, njihova i našega.

\VS{3}Milost vam i mir od Boga, Oca našega, i Gospodina Isusa Krista!

\VS{4}Zahvaljujem Bogu svojemu svagda za vas zbog milosti Božje koja vam je dana u Kristu Isusu:

\VS{5}u njemu se obogatiste u svemu - u svakoj riječi i svakom spoznanju.

\VS{6}Kako li se svjedočanstvo o Kristu utvrdilo u vama

\VS{7}te ne oskudijevate ni na jednom daru čekajući Objavljenje Gospodina našega Isusa Krista!

\VS{8}On će vas učiniti i postojanima do kraja, besprigovornima u Dan Gospodina našega Isusa Krista.

\VS{9}Vjeran je Bog koji vas pozva u zajedništvo Sina svojega Isusa Krista, Gospodina našega.

\VS{10}Zaklinjem vas, braćo, imenom Gospodina našega Isusa Krista: svi budite iste misli; neka ne bude među vama razdora, nego budite savršeno istog osjećanja i istog mišljenja.

\VS{11}Jer Klojini mi, braćo moja, o vama rekoše da među vama ima svađa.

\VS{12}Mislim to što svaki od vas govori: “Ja sam Pavlov”, “A ja Apolonov”, “A ja Kefin”, “A ja Kristov”.

\VS{13}Zar je Krist razdijeljen? Zar je Pavao raspet za vas? Ili ste u Pavlovo ime kršteni?

\VS{14}Hvala Bogu što ne krstih nikoga od vas, osim Krispa i Gaja;

\VS{15}da ne bi tko rekao da ste u moje ime kršteni.

\VS{16}A da, krstih i Stefanin dom. Inače ne znam krstih li koga drugoga.

\VS{17}Jer ne posla me Krist krstiti, nego navješćivati evanđelje, i to ne mudrošću besjede, da se ne obeskrijepi križ Kristov.

\VS{18}Uistinu, besjeda o križu ludost je onima koji propadaju, a nama spašenicima sila je Božja.

\VS{19}Ta pisano je: Upropastit ću mudrost mudrih, i odbacit ću umnost umnih.

\VS{20}Gdje je mudrac? Gdje je književnik? Gdje je istraživač ovoga svijeta? Zar ne izludi Bog mudrost svijeta?

\VS{21}Doista, kad svijet u mudrosti Božjoj Boga ne upozna mudrošću, svidjelo se Bogu ludošću propovijedanja spasiti vjernike.

\VS{22}Jer i Židovi znake ištu i Grci mudrost traže,

\VS{23}a mi propovijedamo Krista raspetoga: Židovima sablazan, poganima ludost,

\VS{24}pozvanima pak - i Židovima i Grcima - Krista, Božju snagu i Božju mudrost.

\VS{25}Jer ludo Božje mudrije je od ljudi i slabo Božje jače je od ljudi.

\VS{26}Ta gledajte, braćo, sebe, pozvane: nema mnogo mudrih po tijelu, nema mnogo snažnih, nema mnogo plemenitih.

\VS{27}Nego lude svijeta izabra Bog da posrami mudre, i slabe svijeta izabra Bog da posrami jake;

\VS{28}i neplemenite svijeta i prezrene izabra Bog, i ono što nije, da uništi ono što jest,

\VS{29}da se nijedan smrtnik ne bi hvalio pred Bogom.

\VS{30}Od njega je da vi jeste u Kristu Isusu, koji nama posta mudrost od Boga, i pravednost, i posvećenje, i otkupljenje,

\VS{31}da bude kako je pisano: Tko se hvali, u Gospodu neka se hvali.



\par }\Chap{2}{\PP \VerseOne{1}I ja kada dođoh k vama, braćo, ne dođoh s uzvišenom besjedom ili mudrošću navješćivati vam svjedočanstvo Božje

\VS{2}jer ne htjedoh među vama znati što drugo osim Isusa Krista, i to raspetoga.

\VS{3}I ja priđoh k vama slab, u strahu i u veliku drhtanju.

\VS{4}I besjeda moja i propovijedanje moje ne bijaše u uvjerljivim riječima mudrosti, nego u pokazivanju Duha i snage

\VS{5}da se vjera vaša ne temelji na mudrosti ljudskoj nego na snazi Božjoj.

\VS{6}Mudrost doduše navješćujemo među zrelima, ali ne mudrost ovoga svijeta, ni knezova ovoga svijeta koji propadaju,

\VS{7}nego navješćujemo Mudrost Božju, u Otajstvu, sakrivenu; onu koju predodredi Bog prije vjekova za slavu našu,

\VS{8}a koje nijedan od knezova ovoga svijeta nije upoznao. Jer da su je upoznali, ne bi Gospodina slave razapeli.

\VS{9}Nego, kako je pisano: Što oko ne vidje, i uho ne ču, i u srce čovječje ne uđe, to pripravi Bog onima koji ga ljube.

\VS{10}A nama to Bog objavi po Duhu jer Duh sve proniče, i dubine Božje.

\VS{11}Jer tko od ljudi zna što je u čovjeku osim duha čovječjega u njemu? Tako i što je u Bogu, nitko ne zna osim Duha Božjega.

\VS{12}A mi, mi ne primismo duha svijeta, nego Duha koji je od Boga da znamo čime nas je obdario Bog.

\VS{13}To i navješćujemo, ne naučenim riječima čovječje mudrosti, nego naukom Duha izlažući duhovno duhovnima.

\VS{14}Naravan čovjek ne prima što je od Duha Božjega; njemu je to ludost i ne može spoznati jer po Duhu valja prosuđivati.

\VS{15}Duhovan pak prosuđuje sve, a njega nitko ne prosuđuje.

\VS{16}Jer tko spozna misao Gospodnju, tko da ga pouči? A mi imamo misao Kristovu.



\par }\Chap{3}{\PP \VerseOne{1}I ja, braćo, nisam mogao govoriti vama kao duhovnima, nego kao tjelesnima, kao nejačadi u Kristu.

\VS{2}Mlijekom vas napojih, ne jelom: još ne mogoste, a ni sada još ne možete

\VS{3}jer još ste tjelesni. Doista, dok je među vama zavist i prepiranje, zar niste tjelesni, zar po ljudsku ne postupate?

\VS{4}Jer kad jedan govori: “Ja sam Pavlov”, a drugi: “Ja Apolonov”, niste li odveć ljudi?

\VS{5}Ta što je Apolon? Što je Pavao? Poslužitelji po kojima povjerovaste - kako već komu Gospodin dade.

\VS{6}Ja zasadih, Apolon zali, ali Bog dade rasti.

\VS{7}Tako niti je što onaj tko sadi ni onaj tko zalijeva, nego Bog koji daje rasti.

\VS{8}Tko sadi i tko zalijeva, jedno su; a svaki će po svome trudu primiti plaću.

\VS{9}Jer Božji smo suradnici: Božja ste njiva, Božja građevina.

\VS{10}Po milosti Božjoj koja mi je dana ja kao mudri graditelj postavih temelj, a drugi naziđuje; ali svaki neka pazi kako naziđuje.

\VS{11}Jer nitko ne može postaviti drugoga temelja osim onoga koji je postavljen, a taj je Isus Krist.

\VS{12}Naziđuje li tko na ovom temelju zlatom, srebrom, dragim kamenjem, drvom, sijenom, slamom -

\VS{13}svačije će djelo izići na svjetlo. Onaj će Dan pokazati jer će se u ognju očitovati. I kakvo je čije djelo, oganj će iskušati.

\VS{14}Ostane li djelo, primit će plaću onaj tko ga je nazidao.

\VS{15}Izgori li čije djelo, taj će štetovati; ipak, on će se sam spasiti, ali kao kroz oganj.

\VS{16}Ne znate li? Hram ste Božji i Duh Božji prebiva u vama.

\VS{17}Ako tko upropašćuje hram Božji, upropastit će njega Bog. Jer hram je Božji svet, a to ste vi.

\VS{18}Nitko neka se ne vara. Ako tko misli da je mudar među vama na ovome svijetu, neka bude lud da bude mudar.

\VS{19}Jer mudrost ovoga svijeta ludost je pred Bogom. Ta pisano je: On hvata mudre u njihovu lukavstvu.

\VS{20}I opet: Gospodin poznaje namisli mudrih, one su isprazne.

\VS{21}Zato neka se nitko ne hvasta ljudima jer sve je vaše.

\VS{22}Bio Pavao, ili Apolon, ili Kefa, bio svijet, ili život, ili smrt, ili sadašnje, ili buduće: sve je vaše,

\VS{23}vi Kristovi, a Krist Božji.



\par }\Chap{4}{\PP \VerseOne{1}Tako, neka nas svatko smatra službenicima Kristovim i upraviteljima otajstava Božjih.

\VS{2}A od upravitelja iziskuje se napokon da budu vjerni.

\VS{3}Meni pak nije nimalo do toga da me sudite vi ili bilo koji ljudski sud; a ni ja sam sebe ne sudim.

\VS{4}Doista, ničega sebi nisam svjestan, no time nisam opravdan: moj je sudac Gospodin.

\VS{5}Zato ne sudite ništa prije vremena dok ne dođe Gospodin koji će iznijeti na vidjelo što je sakriveno u tami i razotkriti nakane srdaca. I tada će svatko primiti pohvalu od Boga.

\VS{6}Time, braćo, smjerah na sebe i Apolona radi vas: da na nama naučite onu “Ne preko onoga što je pisano” te se ne nadimate jednim protiv drugoga.

\VS{7}Ta tko tebi daje prednost? Što imaš da nisi primio? Ako si primio, što se hvastaš kao da nisi primio?

\VS{8}Već ste siti, već se obogatiste, bez nas se zakraljiste! Kamo sreće da se zakraljiste da i mi s vama zajedno kraljujemo!

\VS{9}Jer Bog je, čini mi se, nas apostole prikazao posljednje, kao na smrt osuđene, jer postali smo prizor svijetu, i anđelima, i ljudima -

\VS{10}mi ludi poradi Krista, vi mudri u Kristu; mi slabi, vi jaki; vi čašćeni, mi prezreni;

\VS{11}sve do ovoga časa i gladujemo, i žeđamo, i goli smo, i pljuskaju nas, i beskućnici smo,

\VS{12}i patimo se radeći svojim rukama. Proklinjani blagoslivljamo, proganjani ustrajavamo,

\VS{13}pogrđivani tješimo. Kao smeće svijeta postasmo, svačiji izmet sve do sada.

\VS{14}Ne pišem ovoga da vas postidim, nego da vas kao ljubljenu svoju djecu urazumim.

\VS{15}Jer da imate u Kristu i deset tisuća učitelja, ipak ne biste imali više otaca. Ta u Kristu Isusu po evanđelju ja vas rodih!

\VS{16}Zaklinjem vas, dakle: nasljedovatelji moji budite.

\VS{17}Zato upravo poslah k vama Timoteja, koji mi je dijete ljubljeno i vjerno u Gospodinu, da vas podsjeti na naputke moje, u Kristu, kako posvuda u svakoj crkvi učim.

\VS{18}Neki se uzniješe kao da ja neću doći k vama.

\VS{19}Ipak, eto me ubrzo k vama, ako Gospodin htjedne, i rasudit ću ne riječi onih nadutih, nego krepost.

\VS{20}Ta nije u riječi kraljevstvo Božje, nego u kreposti.

\VS{21}Što želite? Da k vama dođem sa šibom ili s ljubavlju i duhom blagosti?



\par }\Chap{5}{\PP \VerseOne{1}Općenito se čuje o bludnosti među vama, i to takvoj bludnosti kakve nema ni među poganima: da netko ima očevu ženu.

\VS{2}I vi mi se uznijeli, mjesto da žalujete pa da se iskorijeni iz vaše sredine onaj koji takvo djelo počini.

\VS{3}A ja, i nenazočan tijelom, ali nazočan duhom, već sam presudio kao nazočan onoga koji je takvo što počinio.

\VS{4}Pošto se u ime Gospodina našega Isusa Krista okupite vi i moj duh, snagom Gospodina našega Isusa,

\VS{5}neka se takav preda Sotoni na propast tijela da bi se spasio duh u Dan Gospodina Isusa.

\VS{6}Ne valja vam hvastanje! Zar ne znate da malo kvasca sve tijesto ukvasa?

\VS{7}Očistite stari kvasac da budete novo tijesto, kao što i jeste beskvasni jer već je žrtvovana Pasha naša, Krist.

\VS{8}Zato svetkujmo, ne sa starim kvascem ni s kvascem zloće i pakosti, nego s beskvasnim kruhovima čistoće i istine.

\VS{9}Napisah vam u poslanici da se ne miješate s bludnicima -

\VS{10}ne općenito s bludnicima ovoga svijeta, ili lakomcima, ili razbojnicima, ili idolopoklonicima jer biste inače morali iz svijeta izići.

\VS{11}Napisah vam zapravo da se ne miješate s nazovibratom koji bi bio bludnik, ili lakomac, ili idolopoklonik, ili pogrđivač, ili pijanica, ili razbojnik. S takvim ni za stol!

\VS{12}Što spada na me suditi one vani? Ne sudite li vi one koji su unutra?

\VS{13}A one vani sudit će Bog. Iskorijenite opakoga iz svoje sredine.



\par }\Chap{6}{\PP \VerseOne{1}Tko bi se od vas u sporu s drugim usudio parničiti se pred nepravednima, a ne pred svetima?

\VS{2}Ili zar ne znate da će sveti suditi svijet? Pa ako ćete vi suditi svijet, zar niste vrijedni suditi sitnice?

\VS{3}Ne znate li da ćemo suditi anđele, kamo li ne ono svagdanje?

\VS{4}A vi, kad imate sporove o svagdanjem, sucima postavljate one do kojih Crkva ništa ne drži!

\VS{5}Vama na sramotu govorim. Tako? Zar nema među vama ni jednoga mudra koji bi mogao rasuditi među braćom?

\VS{6}Nego brat se s bratom parniči, i to pred nevjernicima?

\VS{7}Zapravo, već vam je to nedostatak što se parničite među sobom. Zašto radije ne trpite nepravdu? Zašto se radije ne pustite oplijeniti?

\VS{8}Nego vi činite nepravdu i plijenite, i to braću.

\VS{9}Ili zar ne znate da nepravednici neće baštiniti kraljevstva Božjega? Ne varajte se! Ni bludnici, ni idolopoklonici, ni preljubnici, ni mekoputnici, ni muškoložnici,

\VS{10}ni kradljivci, ni lakomci, ni pijanice, ni psovači, ni razbojnici neće baštiniti kraljevstva Božjega.

\VS{11}To evo, bijahu neki od vas, ali oprali ste se, ali posvetili ste se, ali opravdali ste se u imenu Gospodina našega Isusa Krista i u Duhu Boga našega.

\VS{12}“Sve mi je dopušteno!” Ali - sve ne koristi. “Sve mi je dopušteno!” Ali - neću da mnome išta vlada.

\VS{13}“Jela trbuhu, a trbuh jelima; Bog će i jedno i drugo uništiti.” Ali ne tijelo bludnosti, nego Gospodinu, i Gospodin tijelu!

\VS{14}Ta Bog koji je Gospodina uskrisio i nas će uskrisiti snagom njegovom.

\VS{15}Ne znate li da su tijela vaša udovi Kristovi? Hoću li dakle uzeti udove Kristove i učiniti ih udovima bludničinim? Nipošto!

\VS{16}Ili zar ne znate: tko uz bludnicu prione, jedno je tijelo? Jer veli se: Bit će njih dvoje jedno tijelo.

\VS{17}A tko prione uz Gospodina, jedan je duh.

\VS{18}Bježite od bludnosti! Svaki grijeh koji učini čovjek, izvan tijela je, a bludnik griješi protiv svojega tijela.

\VS{19}Ili zar ne znate? Tijelo vaše hram je Duha Svetoga koji je u vama, koga imate od Boga, te niste svoji.

\VS{20}Jer kupljeni ste otkupninom. Proslavite dakle Boga u tijelu svojem!



\par }\Chap{7}{\PP \VerseOne{1}Sada o onome što ste mi pisali. Dobro je čovjeku ne dotaći ženu.

\VS{2}Ipak, zbog bludnosti, neka svaki ima svoju ženu i svaka neka ima svoga muža.

\VS{3}Muž neka vrši dužnost prema ženi, a tako i žena prema mužu.

\VS{4}Žena nije gospodar svoga tijela, nego muž, a tako ni muž nije gospodar svoga tijela, nego žena.

\VS{5}Ne uskraćujte se jedno drugome, osim po dogovoru, povremeno, da se posvetite molitvi pa se opet združite da vas Sotona ne bi napastovao zbog vaše neizdržljivosti.

\VS{6}Ali to velim kao dopuštenje, ne kao zapovijed.

\VS{7}A htio bih da svi ljudi budu kao i ja; ali svatko ima svoj dar od Boga, ovaj ovako, onaj onako.

\VS{8}Neoženjenima pak i udovicama velim: dobro im je ako ostanu kao i ja.

\VS{9}Ako li se ne mogu uzdržati, neka se žene, udaju. Jer bolje je ženiti se negoli izgarati.

\VS{10}A oženjenima zapovijedam, ne ja, nego Gospodin: žena neka se od muža ne rastavlja -

\VS{11}ako se ipak rastavi, neka ostane neudana ili neka se s mužem pomiri - i muž neka ne otpušta žene.

\VS{12}Ostalima pak velim - ja, ne Gospodin: ima li koji brat ženu nevjernicu i ona privoli stanovati s njime, neka je ne otpušta.

\VS{13}I žena koja ima muža nevjernika te on privoli stanovati s njome, neka ne otpušta muža.

\VS{14}Ta muž nevjernik posvećen je ženom i žena nevjernica posvećena je bratom. Inače bi djeca vaša bila nečista, a ovako - sveta su.

\VS{15}Ako li se nevjernik hoće rastaviti, neka se rastavi; brat ili sestra u takvim prilikama nisu vezani: ta na mir nas je pozvao Bog.

\VS{16}Jer što znaš, ženo, hoćeš li spasiti muža? Ili što znaš, mužu, hoćeš li spasiti ženu?

\VS{17}U drugome svatko neka živi kako mu je Gospodin dodijelio, kako ga je Bog pozvao. Tako određujem po svim crkvama.

\VS{18}Je li tko pozvan kao obrezan, neka ne prepravlja obrezanja. Ako je pozvan kao neobrezan, neka se ne obrezuje.

\VS{19}Obrezanje nije ništa i neobrezanje nije ništa, nego - držanje Božjih zapovijedi.

\VS{20}Svatko neka ostane u onom zvanju u koje je pozvan.

\VS{21}Jesi li pozvan kao rob? Ne brini! Nego, ako i možeš postati slobodan, radije se okoristi.

\VS{22}Jer tko je u Gospodinu pozvan kao rob, slobodnjak je Gospodnji. Tako i tko je pozvan kao slobodnjak, rob je Kristov.

\VS{23}Otkupninom ste kupljeni: ne budite robovi ljudima.

\VS{24}Svatko u čemu je pozvan, braćo, u tome neka i ostane pred Bogom.

\VS{25}O djevicama nemam zapovijedi, nego dajem savjet kao čovjek po milosrđu Gospodnjem vrijedan povjerenja.

\VS{26}Smatram dakle: dobro je to zbog sadašnje nevolje, dobro je čovjeku tako biti.

\VS{27}Jesi li vezan za ženu? Ne traži rastave. Jesi li slobodan od žene? Ne traži žene.

\VS{28}Ali ako se i oženiš, nisi sagriješio; i djevica ako se uda, nije sagriješila. Ali takvi će imati tjelesnu nevolju, a ja bih vas rado poštedio.

\VS{29}Ovo hoću reći, braćo: Vrijeme je kratko. Odsele i koji imaju žene, neka budu kao da ih nemaju;

\VS{30}i koji plaču, kao da ne plaču; i koji se vesele, kao da se ne vesele; i koji kupuju, kao da ne posjeduju;

\VS{31}i koji uživaju ovaj svijet, kao da ga ne uživaju, jer - prolazi obličje ovoga svijeta.

\VS{32}A rado bih da budete bezbrižni. Neoženjen se brine za Gospodnje, kako da ugodi Gospodinu.

\VS{33}A oženjen se brine za svjetovno, kako da ugodi ženi,

\VS{34}pa je razdijeljen. I žena neudana i djevica brine se za Gospodnje, da bude sveta i tijelom i duhom; a udana se brine za svjetovno, kako da ugodi mužu.

\VS{35}Ovo pak govorim vama na korist, ne da vam postavim zamku, nego da primjerno i nesmetano budete privrženi Gospodinu.

\VS{36}Misli li tko da je nepriličan prema svojoj djevici kad je preživotan i s njome mora biti, neka čini što je nakanio, ne griješi: neka se uzmu.

\VS{37}Tko je pak nepokolebljivo stalan u srcu te nema potrebe, a u vlasti mu je volja pa to odluči u svom srcu - čuvati svoju djevicu - dobro čini.

\VS{38}Tako, tko se oženi svojom djevicom, dobro čini, a tko se ne oženi, bolje čini.

\VS{39}Žena je vezana dokle živi muž njezin. Umre li muž, slobodna je: neka se uda za koga hoće, samo u Gospodinu.

\VS{40}Bit će ipak blaženija ostane li onako, po mojem savjetu. A mislim da i ja imam Duha Božjega.



\par }\Chap{8}{\PP \VerseOne{1}U pogledu mesa žrtvovana idolima, znamo, svi posjedujemo znanje. Ali znanje nadima, a ljubav izgrađuje.

\VS{2}Ako tko misli da što zna, još ne zna kako treba znati.

\VS{3}A ljubi li tko Boga, Bog ga poznaje.

\VS{4}Dakle, u pogledu blagovanja mesa žrtvovana idolima, znamo: nema idola na svijetu i nema Boga do Jednoga.

\VS{5}Jer sve kad bi i bilo nazovibogova ili na nebu ili na zemlji - kao što ima mnogo “bogova” i mnogo “gospodara”! -

\VS{6}nama je jedan Bog, Otac, od koga je sve, a mi za njega; i jedan Gospodin, Isus Krist, po kome je sve, i mi po njemu.

\VS{7}Ali nemaju svi toga znanja. Neki, navikli na idole, još jedu meso kao idolima žrtvovano i njihova se savjest kalja jer je nejaka.

\VS{8}A k Bogu nas ne privodi jelo. Niti što gubimo ako ne jedemo; niti što dobivamo ako jedemo.

\VS{9}A pazite da ne bi možda ta vaša sloboda bila spoticaj nejakima.

\VS{10}Jer vidi li tko tebe koji imaš znanje za stolom u hramu idolskomu, neće li se njegova savjest, jer je nejaka, “izgraditi” da jede žrtvovano idolima?

\VS{11}I s tvoga znanja propada nejaki, brat za kojega je Krist umro.

\VS{12}Tako griješeći protiv braće i ranjavajući njihovu nejaku savjest, protiv Krista griješite.

\VS{13}Zato ako jelo sablažnjava brata moga, ne, neću jesti mesa dovijeka da brata svoga ne sablaznim.



\par }\Chap{9}{\PP \VerseOne{1}Nisam li ja slobodan? Nisam li apostol? Nisam li vidio Isusa, Gospodina našega? Niste li vi djelo moje u Gospodinu?

\VS{2}Ako drugima nisam apostol, vama svakako jesam. Ta vi ste pečat mojega apostolstva u Gospodinu.

\VS{3}Moj odgovor mojim tužiteljima jest ovo:

\VS{4}Zar nemamo prava jesti i piti?

\VS{5}Zar nemamo prava ženu vjernicu voditi sa sobom kao i drugi apostoli i braća Gospodnja i Kefa?

\VS{6}Ili samo ja i Barnaba nemamo prava ne raditi?

\VS{7}Tko ikada vojuje o svojem trošku? Tko sadi vinograd pa roda njegova ne jede? Ili tko pase stado pa od mlijeka stada ne jede?

\VS{8}Zar to govorim po ljudsku? Ne kaže li to i Zakon?

\VS{9}Jer u Mojsijevu zakonu piše: Ne zavezuj usta volu koji vrši! Zar je Bogu do volova?

\VS{10}Ne govori li on baš radi nas? Doista, radi nas je napisano, jer tko ore, u nadi treba da ore; i tko vrši, u nadi da će dobiti dio.

\VS{11}Ako smo mi vama sijali dobra duhovna, veliko li je nešto ako vam požanjemo tjelesna?

\VS{12}Ako drugi sudjeluju u vašim dobrima, zašto ne bismo mi mogli još većma. Ali nismo se poslužili tim pravom, nego sve teglimo da ne bismo postavili kakvu zapreku evanđelju Kristovu?

\VS{13}Ne znate li: koji obavljaju svetinje, od svetišta se hrane; i koji žrtveniku služe, sa žrtvenikom dijele?

\VS{14}Tako je i Gospodin onima koji evanđelje navješćuju odredio od evanđelja živjeti.

\VS{15}No ja se ničim od toga nisam poslužio. A i ne napisah toga da bi se tako postupilo prema meni. Radije umrijeti, nego... Te mi slave nitko neće oduzeti!

\VS{16}Jer što navješćujem evanđelje, nije mi na hvalu, ta dužnost mi je. Doista, jao meni ako evanđelja ne navješćujem.

\VS{17}Jer ako to činim iz vlastite pobude, ide me plaća; ako li ne iz vlastite pobude - služba je to koja mi je povjerena.

\VS{18}Koja mi je dakle plaća? Da propovijedajući pružam evanđelje besplatno ne služeći se svojim pravom u evanđelju.

\VS{19}Jer premda slobodan od sviju, sam sebe svima učinih slugom da ih što više steknem.

\VS{20}Bijah Židovima Židov da Židove steknem; onima pod Zakonom, kao da sam pod Zakonom - premda ja nisam pod Zakonom - da one pod Zakonom steknem;

\VS{21}onima bez Zakona, kao da sam bez zakona - premda nisam bez Božjega zakona, nego u Kristovu zakonu - da steknem one bez Zakona;

\VS{22}bijah nejakima nejak da nejake steknem. Svima bijah sve da pošto-poto neke spasim.

\VS{23}A sve činim poradi evanđelja da bih i ja bio suzajedničar u njemu.

\VS{24}Ne znate li: trkači u trkalištu svi doduše trče, ali jedan prima nagradu? Tako trčite da dobijete.

\VS{25}Svaki natjecatelj sve moguće izdržava; oni da dobiju raspadljiv vijenac, mi neraspadljiv.

\VS{26}Ja dakle tako trčim - ne kao besciljno, tako udaram šakom - ne kao da mlatim vjetar,

\VS{27}nego krotim svoje tijelo i zarobljavam da sam ne budem isključen pošto sam drugima propovijedao.



\par }\Chap{10}{\PP \VerseOne{1}Jer ne bih, braćo, htio da budete u neznanju: oci naši svi bijahu pod oblakom, i svi prijeđoše kroz more,

\VS{2}i svi su se na Mojsija krstili u oblaku i u moru,

\VS{3}i svi su isto duhovno jelo jeli,

\VS{4}i svi su isto duhovno piće pili. A pili su iz duhovne stijene koja ih je pratila; stijena bijaše Krist.

\VS{5}Ali većina njih nije bila po volji Bogu: ta poubijani su po pustinji.

\VS{6}To bijahu pralikovi naši: da ne žudimo za zlima kao što su žudjeli oni.

\VS{7}I ne budite idolopoklonici kao neki od njih, kako je pisano: Posjeda narod da jede i pije pa ustadoše da igraju.

\VS{8}I ne podajimo se bludu kao što se neki od njih bludu podaše i padoše u jednom danu dvadeset i tri tisuće.

\VS{9}I ne iskušavajmo Gospodina kao što su ga neki od njih iskušavali te od zmija izginuli.

\VS{10}I ne mrmljajte kao što neki od njih mrmljahu te izgiboše od Zatornika.

\VS{11}Sve se to, kao pralik, događalo njima, a napisano je za upozorenje nama, koje su zapala posljednja vremena.

\VS{12}Tko dakle misli da stoji, neka pazi da ne padne.

\VS{13}Nije vas zahvatila druga kušnja osim ljudske. Ta vjeran je Bog: neće pustiti da budete kušani preko svojih sila, nego će s kušnjom dati i ishod da možete izdržati.

\VS{14}Zato, ljubljeni moji, bježite od idolopoklonstva.

\VS{15}Kao razumnima velim: sudite sami što govorim.

\VS{16}Čaša blagoslovna koju blagoslivljamo nije li zajedništvo krvi Kristove? Kruh koji lomimo nije li zajedništvo tijela Kristova?

\VS{17}Budući da je jedan kruh, jedno smo tijelo mi mnogi; ta svi smo dionici jednoga kruha.

\VS{18}Gledajte Izraela po tijelu! Koji blaguju žrtve nisu li zajedničari žrtvenika?

\VS{19}Što dakle hoću reći? Idolska žrtva da je nešto? Ili idol da je nešto?

\VS{20}Naprotiv, da pogani vrazima žrtvuju, ne Bogu. A neću da budete zajedničari vražji.

\VS{21}Ne možete piti čašu Gospodnju i čašu vražju. Ne možete biti sudionici stola Gospodnjega i stola vražjega.

\VS{22}Ili da izazivamo ljubomor Gospodnji? Zar smo jači od njega?

\VS{23}“Sve je slobodno!” Ali - sve ne koristi. “Sve je dopušteno!” Ali - sve ne saziđuje.

\VS{24}Nitko neka ne traži svoje, nego dobro drugoga.

\VS{25}Sve što se prodaje na tržnici, jedite ništa ne ispitujući poradi savjesti.

\VS{26}Ta Gospodnja je zemlja i sve na njoj!

\VS{27}Pozove li vas koji nevjernik i želite se odazvati, jedite što vam se ponudi ništa ne ispitujući poradi savjesti.

\VS{28}Ako vam tko reče: “To je žrtvovano”, ne jedite poradi onoga koji vas je upozorio, i savjesti.

\VS{29}Savjesti mislim, ne svoje, nego onoga drugoga. Ta zašto da moju slobodu druga savjest sudi?

\VS{30}Ako sa zahvalom sudjelujem, zašto da me grde zbog onoga za što zahvaljujem?

\VS{31}Dakle, ili jeli, ili pili, ili drugo što činili, sve na slavu Božju činite.

\VS{32}Ne budite na sablazan ni Židovima, ni Grcima, ni Crkvi Božjoj,

\VS{33}kao što i ja svima u svemu ugađam ne tražeći svoju korist, nego što koristi mnogima na spasenje.



\par }\Chap{11}{\PP \VerseOne{1}Nasljedovatelji moji budite, kao što sam i ja Kristov.

\VS{2}Hvalim vas što me se u svemu sjećate i držite se predaja kako vam predadoh.

\VS{3}Ali htio bih da znate: svakomu je mužu glava Krist, glava ženi muž, a glava Kristu Bog.

\VS{4}Svaki muž koji se moli ili prorokuje pokrivene glave sramoti glavu svoju.

\VS{5}Svaka pak žena koja se moli ili prorokuje gologlava sramoti glavu svoju. Ta to je isto kao da je obrijana.

\VS{6}Jer ako se žena ne pokriva, neka se šiša; ako li je pak ružno ženi šišati se ili brijati, neka se pokrije.

\VS{7}A muž ne mora pokrivati glave, ta slika je i slava Božja; a žena je slava muževa.

\VS{8}Jer nije muž od žene, nego žena od muža.

\VS{9}I nije stvoren muž radi žene, nego žena radi muža.

\VS{10}Zato žena treba da ima “vlast” na glavi poradi anđela.

\VS{11}Ipak, u Gospodinu - ni žena bez muža, ni muž bez žene!

\VS{12}Jer kao što je žena od muža, tako je i muž po ženi; a sve je od Boga.

\VS{13}Sami sudite dolikuje li da se žena gologlava Bogu moli?

\VS{14}Ne uči li nas i sama narav da je mužu sramota ako goji kosu?

\VS{15}A ženi je dika ako je goji jer kosa joj je dana mjesto prijevjesa.

\VS{16}Ako je kome do prepirke, takva običaja mi nemamo, a ni Crkve Božje.

\VS{17}Kad već dajem ta upozorenja, ne mogu pohvaliti što se ne sastajete na bolje, nego na gore.

\VS{18}Ponajprije čujem, djelomično i vjerujem: kad se okupite na Sastanak, da su među vama razdori.

\VS{19}Treba doista da i podjela bude među vama da se očituju prokušani među vama.

\VS{20}Kad se dakle tako zajedno sastajete, to nije blagovanje Gospodnje večere:

\VS{21}ta svatko se pri blagovanju prihvati svoje večere te jedan gladuje, a drugi se opija.

\VS{22}Zar nemate kuća da jedete i pijete? Ili Crkvu Božju prezirete i postiđujete one koji nemaju? Što da vam kažem? Da vas pohvalim? U tom vas ne hvalim.

\VS{23}Doista, ja od Gospodina primih što vama predadoh: Gospodin Isus one noći kad bijaše predan uze kruh,

\VS{24}zahvalivši razlomi i reče: “Ovo je tijelo moje - za vas. Ovo činite meni na spomen.”

\VS{25}Tako i čašu po večeri govoreći: “Ova čaša novi je Savez u mojoj krvi. Ovo činite kad god pijete, meni na spomen.”

\VS{26}Doista, kad god jedete ovaj kruh i pijete čašu, smrt Gospodnju navješćujete dok on ne dođe.

\VS{27}Stoga, tko god jede kruh ili pije čašu Gospodnju nedostojno, bit će krivac tijela i krvi Gospodnje.

\VS{28}Neka se dakle svatko ispita pa tada od kruha jede i iz čaše pije.

\VS{29}Jer tko jede i pije, sud sebi jede i pije ako ne razlikuje Tijela.

\VS{30}Zato su među vama mnogi nejaki i nemoćni, i spavaju mnogi.

\VS{31}Jer kad bismo sami sebe sudili, ne bismo bili suđeni.

\VS{32}A kad nas sudi Gospodin, odgaja nas da ne budemo sa svijetom osuđeni.

\VS{33}Zato, braćo moja, kad se sastajete na blagovanje, pričekajte jedni druge.

\VS{34}Je li tko gladan, kod kuće neka jede da se ne sastajete na osudu. Drugo ću urediti kada dođem.



\par }\Chap{12}{\PP \VerseOne{1}O darima Duha ne bih, braćo, htio da budete u neznanju.

\VS{2}Znate kako ste se dok bijaste pogani, zavedeni, zanosili nijemim idolima.

\VS{3}Zato vam obznanjujem: nitko tko u Duhu Božjem govori ne kaže: “Prokletstvo Isusu”. I nitko ne može reći: “Gospodin Isus” osim u Duhu Svetom.

\VS{4}Različiti su dari, a isti Duh;

\VS{5}i različite službe, a isti Gospodin;

\VS{6}i različita djelovanja, a isti Bog koji čini sve u svima.

\VS{7}A svakomu se daje očitovanje Duha na korist.

\VS{8}Doista, jednomu se po Duhu daje riječ mudrosti, drugomu riječ spoznanja po tom istom Duhu;

\VS{9}drugomu vjera u tom istom Duhu, drugomu dari liječenja u tom jednom Duhu;

\VS{10}drugomu čudotvorstva, drugomu prorokovanje, drugomu razlučivanje duhova, drugomu različiti jezici, drugomu tumačenje jezika.

\VS{11}A sve to djeluje jedan te isti Duh dijeleći svakomu napose kako hoće.

\VS{12}Doista, kao što je tijelo jedno te ima mnogo udova, a svi udovi tijela iako mnogi, jedno su tijelo - tako i Krist.

\VS{13}Ta u jednom Duhu svi smo u jedno tijelo kršteni, bilo Židovi, bilo Grci, bilo robovi, bilo slobodni. I svi smo jednim Duhom napojeni.

\VS{14}Ta ni tijelo nije jedan ud, nego mnogi.

\VS{15}Rekne li noga: “Nisam ruka, nisam od tijela”, zar zbog toga nije od tijela?

\VS{16}I rekne li uho: “Nisam oko, nisam od tijela”, zar zbog toga nije od tijela?

\VS{17}Kad bi sve tijelo bilo oko, gdje bi bio sluh? Kad bi sve bilo sluh, gdje bi bio njuh?

\VS{18}A ovako, Bog je rasporedio udove, svaki od njih u tijelu, kako je htio.

\VS{19}Kad bi svi bili jedan ud, gdje bio bilo tijelo?

\VS{20}A ovako, mnogi udovi - jedno tijelo!

\VS{21}Ne može oko reći ruci: “Ne trebam te”, ili pak glava nogama: “Ne trebam vas.”

\VS{22}Naprotiv, mnogo su potrebniji udovi tijela koji izgledaju slabiji.

\VS{23}A udove koje smatramo nečasnijima, okružujemo većom čašću. I s nepristojnima se pristojnije postupa,

\VS{24}a pristojni toga ne trebaju. Nego, Bog je tako sastavio tijelo da je posljednjem udu dao izobilniju čast

\VS{25}da ne bude razdora u tijelu, nego da se udovi jednako brinu jedni za druge.

\VS{26}I ako trpi jedan ud, trpe zajedno svi udovi; ako li se slavi jedan ud, raduju se zajedno svi udovi.

\VS{27}A vi ste tijelo Kristovo i, pojedinačno, udovi.

\VS{28}I neke postavi Bog u Crkvi: prvo za apostole, drugo za proroke, treće za učitelje; onda čudesa, onda dari liječenja; zbrinjavanja, upravljanja, razni jezici.

\VS{29}Zar su svi apostoli? Zar svi proroci? Zar svi učitelji? Zar svi čudotvorci?

\VS{30}Zar svi imaju dare liječenja? Zar svi govore jezike? Zar svi tumače?

\VS{31}Čeznite za višim darima! A evo vam puta najizvrsnijega!



\par }\Chap{13}{\PP \VerseOne{1}Kad bih sve jezike ljudske govorio i anđeoske, a ljubavi ne bih imao, bio bih mjed što ječi ili cimbal što zveči.

\VS{2}Kad bih imao dar prorokovanja i znao sva otajstva i sve spoznanje; i kad bih imao svu vjeru da bih i gore premještao, a ljubavi ne bih imao - ništa sam!

\VS{3}I kad bih razdao sav svoj imutak i kad bih predao tijelo svoje da se sažeže, a ljubavi ne bih imao - ništa mi ne bi koristilo.

\VS{4}Ljubav je velikodušna, dobrostiva je ljubav, ne zavidi, ljubav se ne hvasta, ne nadima se;

\VS{5}nije nepristojna, ne traži svoje, nije razdražljiva, ne pamti zlo;

\VS{6}ne raduje se nepravdi, a raduje se istini;

\VS{7}sve pokriva, sve vjeruje, svemu se nada, sve podnosi.

\VS{8}Ljubav nikad ne prestaje. Prorokovanja? Uminut će. Jezici? Umuknut će. Spoznanje? Uminut će.

\VS{9}Jer djelomično je naše spoznanje, i djelomično prorokovanje.

\VS{10}A kada dođe ono savršeno, uminut će ovo djelomično.

\VS{11}Kad bijah nejače, govorah kao nejače, mišljah kao nejače, rasuđivah kao nejače. A kad postadoh zreo čovjek, odbacih ono nejačko.

\VS{12}Doista, sada gledamo kroza zrcalo, u zagonetki, a tada - licem u lice! Sada spoznajem djelomično, a tada ću spoznati savršeno, kao što sam i spoznat!

\VS{13}A sada: ostaju vjera, ufanje i ljubav - to troje - ali najveća je među njima ljubav.



\par }\Chap{14}{\PP \VerseOne{1}Težite za ljubavlju, čeznite za darima Duha, a najvećma da prorokujete.

\VS{2}Jer tko govori drugim jezikom, ne govori ljudima nego Bogu: nitko ga ne razumije jer Duhom govori stvari tajanstvene.

\VS{3}Tko pak prorokuje, ljudima govori: izgrađuje, hrabri, tješi.

\VS{4}Tko govori drugim jezikom, sam sebe izgrađuje, a tko prorokuje, Crkvu izgrađuje.

\VS{5}A htio bih da vi svi govorite drugim jezicima, ali većma da prorokujete. Jer veći je tko prorokuje, negoli tko govori drugim jezicima, osim ako protumači Crkvi radi izgrađivanja.

\VS{6}A sada, braćo, kad bih došao k vama govoreći drugim jezicima, što bi vam koristilo kad vam ne bih priopćio bilo otkrivenje, bilo spoznanje, bilo proroštvo, bilo nauk?

\VS{7}Ako neživa glazbala, svirala ili citra, ne daju razgovijetna glasa, kako će se razabrati što se to izvodi na svirali ili citri?

\VS{8}Ili ako trublja daje nejasan glas, tko će se spremiti na boj?

\VS{9}Tako i vi, ako jezikom ne budete jasno zborili, kako će se razabrati što se govori? Govorit ćete u vjetar.

\VS{10}Toliko, recimo, ima na svijetu vrsta glasova i - nijedan bez značenja.

\VS{11}Ako dakle ne znam značenja glasa, bit ću sugovorniku tuđinac, a sugovornik tuđinac meni.

\VS{12}Tako i vi, budući da čeznete za darima Duha, nastojte njima obilovati radi izgrađivanja Crkve.

\VS{13}Stoga tko govori drugim jezikom, neka se moli da može protumačiti.

\VS{14}Jer ako se drugim jezikom molim, moj se duh moli, ali um je moj neplodan.

\VS{15}Što dakle? Molit ću se duhom, molit ću se i umom; pjevat ću hvalospjeve duhom, ali pjevat ću ih i umom.

\VS{16}Jer ako Boga blagoslivljaš duhom, kako će neupućen reći “Amen” na tvoju zahvalnicu? Ne zna što govoriš.

\VS{17}Ti doduše lijepo zahvaljuješ, ali se drugi ne izgrađuje.

\VS{18}Hvala Bogu, ja govorim drugim jezicima većma nego svi vi.

\VS{19}Ali draže mi je u Crkvi reći pet riječi po svojoj pameti, da i druge poučim, negoli deset tisuća riječi drugim jezikom.

\VS{20}Braćo, ne budite djeca pameću, nego nejačad pakošću, a zreli pameću!

\VS{21}U Zakonu je pisano: Drugim jezicima i drugim usnama govorit ću ovomu narodu pa me ni tako neće poslušati, govori Gospodin.

\VS{22}Tako drugi jezici nisu znak vjernicima, nego nevjernicima; a prorokovanje vjernicima, ne nevjernicima.

\VS{23}Ako se dakle skupi sva Crkva zajedno i svi govore drugim jezicima, a uđu neupućeni ili nevjernici, neće li reći da mahnitate?

\VS{24}Ako pak svi prorokuju, a uđe koji nevjernik ili neupućen, sve ga prekorava, sve ga osuđuje.

\VS{25}Tajne se njegova srca očituju te će pasti ničice i pokloniti se Bogu priznajući: Zaista, Bog je u vama.

\VS{26}Što dakle braćo? Kad se skupite te poneki ima hvalospjev, poneki ima nauk, ima otkrivenje, ima jezik, ima tumačenje - sve neka bude radi izgrađivanja.

\VS{27}Ako tko govori drugim jezikom - dvojica, najviše trojica, i to jedan za drugim - jedan neka tumači;

\VS{28}ako pak ne bi bilo tumača, neka šuti u Crkvi, neka govori sam sebi i Bogu.

\VS{29}Od proroka pak neka govore dvojica ili trojica, drugi neka rasuđuju.

\VS{30}Ali ako drugomu uza nj bude što objavljeno, prvi neka šuti.

\VS{31}A možete jedan po jedan svi prorokovati da svi budu poučeni i svi ohrabreni.

\VS{32}Proročki su duhovi prorocima podložni

\VS{33}jer Bog nije Bog nesklada, nego Bog mira. Kao u svim Crkvama svetih, žene na Sastancima neka šute.

\VS{34}Nije im dopušteno govoriti, nego neka budu podložne, kako i Zakon govori.

\VS{35}Žele li što saznati, neka kod kuće pitaju svoje muževe jer ružno je da žena govori na Sastanku.

\VS{36}Ili zar je riječ Božja od vas proizašla, zar je samo k vama došla?

\VS{37}Smatra li tko da je prorok ili duhom obdaren, neka zna: što vam pišem, Gospodnja je zapovijed.

\VS{38}Tko to ne prizna, ne priznaje se.

\VS{39}Zato, braćo moja, težite prorokovati i ne priječite da se govori drugim jezicima!

\VS{40}A sve neka bude dostojno i uredno.



\par }\Chap{15}{\PP \VerseOne{1}Dozivljem vam, braćo, u pamet evanđelje koje vam navijestih, koje primiste, u kome stojite,

\VS{2}po kojem se spasavate, ako držite što sam vam navijestio; osim ako uzalud povjerovaste.

\VS{3}Doista, predadoh vam ponajprije što i primih: Krist umrije za grijehe naše po Pismima;

\VS{4}bi pokopan i uskrišen treći dan po Pismima;

\VS{5}ukaza se Kefi, zatim dvanaestorici.

\VS{6}Potom se ukaza braći, kojih bijaše više od pet stotina zajedno; većina ih još i sada živi, a neki usnuše.

\VS{7}Zatim se ukaza Jakovu, onda svim apostolima.

\VS{8}Najposlije, kao nedonoščetu, ukaza se i meni.

\VS{9}Da, ja sam najmanji među apostolima i nisam dostojan zvati se apostolom jer sam progonio Crkvu Božju.

\VS{10}Ali milošću Božjom jesam što jesam i njegova milost prema meni ne bijaše zaludna; štoviše, trudio sam se više nego svi oni - ali ne ja, nego milost Božja sa mnom.

\VS{11}Ili dakle ja ili oni: tako propovijedamo, tako vjerujete.

\VS{12}No ako se propovijeda da je Krist od mrtvih uskrsnuo, kako neki među vama govore da nema uskrsnuća mrtvih?

\VS{13}Ako nema uskrsnuća mrtvih, ni Krist nije uskrsnuo.

\VS{14}Ako pak Krist nije uskrsnuo, uzalud je doista propovijedanje naše, uzalud i vjera vaša.

\VS{15}Zatekli bismo se i kao lažni svjedoci Božji što posvjedočismo protiv Boga: da je uskrisio Krista, kojega nije uskrisio, ako doista mrtvi ne uskršavaju.

\VS{16}Jer ako mrtvi ne uskršavaju, ni Krist nije uskrsnuo.

\VS{17}A ako Krist nije uskrsnuo, uzaludna je vjera vaša, još ste u grijesima.

\VS{18}Onda i oni koji usnuše u Kristu, propadoše.

\VS{19}Ako se samo u ovom životu u Krista ufamo, najbjedniji smo od svih ljudi.

\VS{20}Ali sada: Krist uskrsnu od mrtvih, prvina usnulih!

\VS{21}Doista po čovjeku smrt, po Čovjeku i uskrsnuće od mrtvih!

\VS{22}Jer kao što u Adamu svi umiru, tako će i u Kristu svi biti oživljeni.

\VS{23}Ali svatko u svom redu: prvina Krist, a zatim koji su Kristovi, o njegovu Dolasku;

\VS{24}potom - svršetak, kad preda kraljevstvo Bogu i Ocu, pošto obeskrijepi svako Vrhovništvo, svaku Vlast i Silu.

\VS{25}Doista, on treba da kraljuje dok ne podloži sve neprijatelje pod noge svoje.

\VS{26}Kao posljednji neprijatelj bit će obeskrijepljena Smrt

\VS{27}jer sve podloži nogama njegovim. A kad veli: Sve je podloženo, jasno - sve osim Onoga koji mu je sve podložio.

\VS{28}I kad mu sve bude podloženo, tada će se i on sam, Sin, podložiti Onomu koji je njemu sve podložio da Bog bude sve u svemu.

\VS{29}Što onda čine oni koji se krste za mrtve? Ako mrtvi uopće ne uskršavaju, što se krste za njih?

\VS{30}Što se onda i mi svaki čas izlažemo pogiblima?

\VS{31}Dan za danom umirem, tako mi slave vaše, braćo, koju imam u Kristu Isusu, Gospodinu našem!

\VS{32}Ako sam se po ljudsku borio sa zvijerima u Efezu, kakva mi korist? Ako mrtvi ne uskršavaju, jedimo i pijmo jer sutra nam je umrijeti.

\VS{33}Ne varajte se: “Zli razgovori kvare dobre običaje.”

\VS{34}Otrijeznite se kako valja i ne griješite jer neki, na sramotu vam kažem, ne znaju za Boga.

\VS{35}Ali reći će netko: Kako uskršavaju mrtvi? I s kakvim li će tijelom doći?

\VS{36}Bezumniče! Što siješ, ne oživljuje ako ne umre.

\VS{37}I što siješ, ne siješ tijelo buduće, već golo zrno, pšenice - recimo - ili čega drugoga.

\VS{38}A Bog mu daje tijelo kakvo hoće, i to svakom sjemenu svoje tijelo.

\VS{39}Nije svako tijelo isto tijelo; drugo je tijelo čovječje, drugo tijelo stoke, drugo tijelo ptičje, a drugo riblje.

\VS{40}Ima tjelesa nebeskih i tjelesa zemaljskih, ali drugi je sjaj nebeskih, a drugi zemaljskih.

\VS{41}Drugi je sjaj sunca, drugi sjaj mjeseca i drugi sjaj zvijezda; jer zvijezda se od zvijezde razlikuje u sjaju.

\VS{42}Tako i uskrsnuće mrtvih: sije se u raspadljivosti, uskršava u neraspadljivosti;

\VS{43}sije se u sramoti, uskršava u slavi; sije se u slabosti, uskršava u snazi;

\VS{44}sije se tijelo naravno, uskršava tijelo duhovno. Ako ima tijelo naravno, ima i duhovno.

\VS{45}Tako je i pisano: Prvi čovjek, Adam, postade živa duša, posljednji Adam - duh životvorni.

\VS{46}Ali ne bi najprije duhovno, nego naravno pa onda duhovno.

\VS{47}Prvi je čovjek od zemlje, zemljan; drugi čovjek - s neba.

\VS{48}Kakav je zemljani takvi su i zemljani, a kakav je nebeski takvi su i nebeski.

\VS{49}I kao što smo nosili sliku zemljanoga, nosit ćemo i sliku nebeskoga.

\VS{50}A ovo, braćo, tvrdim: tijelo i krv ne mogu baštiniti kraljevstva Božjega i raspadljivost ne baštini neraspadljivosti.

\VS{51}Evo otajstvo vam kazujem: svi doduše nećemo usnuti, ali svi ćemo se izmijeniti.

\VS{52}Odjednom, u tren oka, na posljednju trublju - jer zatrubit će - i mrtvi će uskrsnuti neraspadljivi i mi ćemo se izmijeniti.

\VS{53}Jer ovo raspadljivo treba da se obuče u neraspadljivost i ovo smrtno da se obuče u besmrtnost.

\VS{54}A kad se ovo raspadljivo obuče u neraspadljivost i ovo smrtno obuče u besmrtnost, tada će se obistiniti riječ napisana: Pobjeda iskapi smrt.

\VS{55}Gdje je, smrti, pobjeda tvoja? Gdje je, smrti, žalac tvoj?

\VS{56}Žalac je smrti grijeh, snaga je grijeha Zakon.

\VS{57}A hvala Bogu koji nam daje pobjedu po Gospodinu našem Isusu Kristu!

\VS{58}Tako, braćo moja ljubljena, budite postojani, nepokolebljivi, i obilujte svagda u djelu Gospodnjem znajući da trud vaš nije neplodan u Gospodinu.



\par }\Chap{16}{\PP \VerseOne{1}U pogledu sabiranja za svete, i vi činite kako odredih crkvama galacijskim.

\VS{2}Svakoga prvog dana u tjednu neka svaki od vas kod sebe na stranu stavlja i skuplja što uzmogne da se ne sabire istom kada dođem.

\VS{3}A kada dođem, poslat ću s preporučnicom one koje odaberete da odnesu vašu ljubav u Jeruzalem.

\VS{4}Bude li vrijedno da i ja pođem, poći će sa mnom.

\VS{5}A k vama ću doći kad prođem Makedoniju; Makedonijom ću samo proći,

\VS{6}a kod vas ću se možda zadržati ili čak zimovati da me otpratite kamo god pođem.

\VS{7}Ne bih vas doista htio tek na prolazu vidjeti jer se nadam neko vrijeme proboraviti kod vas, dopusti li Gospodin.

\VS{8}U Efezu ću ostati do Pedesetnice

\VS{9}jer vrata mi se otvoriše velika i uspješna, a protivnika mnogo.

\VS{10}Ako dođe Timotej, gledajte da bude kod vas bez bojazni jer radi djelo Gospodnje kao i ja.

\VS{11}Neka ga dakle nitko ne prezre. A ispratite ga u miru da dođe k meni jer ga s braćom iščekujem.

\VS{12}A što se tiče brata Apolona: mnogo sam ga nagovarao da ode k vama s braćom. I nikako mu ne bijaše s voljom da sada dođe, no doći će kad mu bude zgodno.

\VS{13}Bdijte postojani u vjeri, muževni budite, čvrsti.

\VS{14}Sve vaše neka bude u ljubavi!

\VS{15}Zaklinjem vas, braćo - znate dom Stefanin, da je prvina Ahaje i da se posvetiše posluživanju svetih -

\VS{16}da se i vi pokoravate takvima i svakomu tko surađuje i trudi se.

\VS{17}Radujem se s dolaska Stefanina i Fortunatova i Ahajikova jer oni nadoknadiše vašu nenazočnost:

\VS{18}umiriše duh moj i vaš. Cijenite dakle takve.

\VS{19}Pozdravljaju vas crkve azijske. Pozdravljaju vas mnogo u Gospodinu Akvila i Priska zajedno s Crkvom u njihovu domu.

\VS{20}Pozdravljaju vas sva braća. Pozdravite jedni druge cjelovom svetim.

\VS{21}Pozdrav mojom rukom, Pavlovom.

\VS{22}Ako tko ne ljubi Gospodina, neka bude proklet. Marana tha!

\VS{23}Milost Gospodina Isusa s vama!

\VS{24}Ljubav moja sa svima vama u Kristu Isusu!


\par }