\NormalFont\ShortTitle{3 Ivanova}

{\MT Treća Ivanova poslanica


\par }\OneChap {\PP \VerseOne{1}Starješina ljubljenom Gaju koga ljubim u Istini.

\VS{2}Ljubljeni! Želim ti u svemu dobro i da budeš zdrav, kao što je dobro tvojoj duši.

\VS{3}Veoma se obradovah kada dođoše braća i posvjedočiše za tvoju istinu: kako ti živiš po Istini.

\VS{4}Čuti da moja djeca po Istini žive! - nema mi veće radosti od toga.

\VS{5}Ljubljeni, pravi si vjernik u svemu što činiš za braću, i to za došljake.

\VS{6}Oni posvjedočiše tvoju ljubav pred Crkvom i dobro ćeš učiniti ako ih ispratiš Boga dostojno.

\VS{7}Jer poradi Imena iziđoše i ne primaju ništa od pogana.

\VS{8}Mi smo dakle dužni takve primati da budemo suradnici Istine.

\VS{9}Pisao sam nešto Crkvi: ali Diotref, koji hoće da bude prvi među njima, ne prima nas.

\VS{10}Zato ako dođem, spočitnut ću mu djela koja čini naklapajući zlobne riječi o nama. Ni to mu nije dosta, nego ne prima braće, a onima koji bi to htjeli, brani i izgoni ih iz Crkve.

\VS{11}Ljubljeni! Ne nasljeduj zlo, nego dobro. Tko dobro čini, od Boga je; tko zlo čini, nije vidio Boga.

\VS{12}Za Demetrija svjedoče svi, i sama Istina, a i mi svjedočimo. A znaš da je naše svjedočanstvo istinito.

\VS{13}Mnogo bih ti imao pisati, ali neću da ti pišem crnilom i perom.

\VS{14}Nadam se da ću te uskoro vidjeti pa ćemo iz usta u usta govoriti.

\VS{15}Mir tebi! Pozdravljaju te prijatelji. Pozdravi prijatelje poimence.


\par }