\NormalFont\ShortTitle{Kološanima}

{\MT Poslanica Kološanima


\par }\ChapOne{1}{\PP \VerseOne{1}Pavao, po volji Božjoj apostol Krista Isusa, i brat Timotej:

\VS{2}Kološanima, svetoj i vjernoj braći u Kristu. Milost vam i mir od Boga, Oca našega!

\VS{3}Zahvaljujemo Bogu, Ocu Gospodina našega Isusa Krista, svagda za vas moleći.

\VS{4}Jer čuli smo za vašu vjeru u Kristu Isusu i za ljubav koju gajite prema svima svetima

\VS{5}poradi nade koja vam je pohranjena u nebesima. Za nju ste već čuli u Riječi istine -

\VS{6}evanđelju koje je do vas doprlo te plodove nosi i raste, kao što po svem svijetu, tako i među vama od dana kad ste čuli i spoznali milost Božju po istini,

\VS{7}kako ste naučili od ljubljenog Epafre, sluge zajedno s nama; on je umjesto nas, vjeran poslužitelj Kristov,

\VS{8}on nas je i obavijestio o vašoj ljubavi u Duhu.

\VS{9}Zato i mi, od dana kada to čusmo, neprestano za vas molimo i ištemo da se ispunite spoznajom volje Njegove u svoj mudrosti i shvaćanju duhovnome:

\VS{10}da živite dostojno Gospodina i posve mu ugodite, plodni svakim dobrim djelom i rastući u spoznaji Božjoj;

\VS{11}osnaženi svakom snagom, po sili Slave njegove, za svaku postojanost i strpljivost;

\VS{12}s radošću zahvaljujući Ocu koji vas osposobi za dioništvo u baštini svetih u svjetlosti.

\VS{13}On nas izbavi iz vlasti tame i prenese u kraljevstvo Sina, ljubavi svoje,

\VS{14}u kome imamo otkupljenje, otpuštenje grijeha.

\VS{15}On je slika Boga nevidljivoga, Prvorođenac svakog stvorenja.

\VS{16}Ta u njemu je sve stvoreno na nebesima i na zemlji, vidljivo i nevidljivo, bilo Prijestolja, bilo Gospodstva, bilo Vrhovništva, bilo Vlasti - sve je po njemu i za njega stvoreno:

\VS{17}on je prije svega i sve stoji u njemu.

\VS{18}On je Glava Tijela, Crkve; on je Početak, Prvorođenac od mrtvih, da u svemu bude Prvak.

\VS{19}Jer svidjelo se Bogu u njemu nastaniti svu Puninu

\VS{20}i po njemu - uspostavivši mir krvlju križa njegova - izmiriti sa sobom sve, bilo na zemlji, bilo na nebesima.

\VS{21}I vas, nekoć po zlim djelima udaljene i neprijateljski raspoložene,

\VS{22}sada u ljudskom tijelu Kristovu, po smrti, sa sobom izmiri da vas k sebi privede svete, bez mane i besprigovorne.

\VS{23}Samo ako ostanete u vjeri utemeljeni, stalni i nepoljuljani u nadi evanđelja koje čuste, koje se propovijeda svakom stvorenju pod nebom, a ja mu, Pavao, postadoh poslužiteljem.

\VS{24}Radujem se sada dok trpim za vas i u svom tijelu dopunjam što nedostaje mukama Kristovim za Tijelo njegovo, za Crkvu.

\VS{25}Njoj ja postadoh poslužiteljem po rasporedbi Božjoj koja mi je dana za vas da potpuno pronesem Riječ Božju -

\VS{26}otajstvo pred vjekovima i pred naraštajima skriveno, a sada očitovano svetima njegovim.

\VS{27}Njima Bog htjede obznaniti kako li je slavom bogato to otajstvo među poganima: to jest Krist u vama, nada slave!

\VS{28}Njega mi navješćujemo, opominjući svakoga čovjeka, poučavajući svakoga čovjeka u svoj mudrosti da bismo svakoga čovjeka doveli do savršenstva u Kristu.

\VS{29}Za to se i trudim i borim njegovom djelotvornošću koja u meni snažno djeluje.



\par }\Chap{2}{\PP \VerseOne{1}Htio bih uistinu da znate koliko mi se boriti za vas, za one u Laodiceji i za sve koji me nisu vidjeli licem u lice:

\VS{2}da se ohrabre srca njihova, povezana u ljubavi, te se vinu do svega bogatstva, punine shvaćanja, do spoznanja otajstva Božjega - Krista,

\VS{3}u kojem su sva bogatstva mudrosti i spoznaje skrivena.

\VS{4}To govorim zato da vas tko ne prevari zavodljivim riječima.

\VS{5}Jer ako sam tijelom nenazočan, duhom sam ipak s vama: s radošću promatram vaš red i čvrstoću vaše vjere u Krista.

\VS{6}Kao što primiste Krista Isusa, Gospodina, tako u njemu živite:

\VS{7}ukorijenjeni i nazidani na njemu i učvršćeni vjerom kako ste poučeni, obilujte zahvaljivanjem.

\VS{8}Pazite da vas tko ne odvuče mudrovanjem i ispraznim zavaravanjem što se oslanja na predaju ljudsku, na “počela svijeta”, a ne na Krista.

\VS{9}Jer u njemu tjelesno prebiva sva punina božanstva; te ste i vi

\VS{10}ispunjeni u njemu, koji je glava svakoga Vrhovništva i Vlasti.

\VS{11}U njemu ste i obrezani obrezanjem nerukotvorenim - svukoste tijelo puteno - obrezanjem Kristovim:

\VS{12}s njime suukopani u krštenju, u njemu ste i suuskrsli po vjeri u snagu Boga koji ga uskrisi od mrtvih.

\VS{13}On i vas, koji bijaste mrtvi zbog prijestupa i neobrezanosti svoga tijela, i vas on oživi zajedno s njime. Milostivo nam je oprostio sve prijestupe,

\VS{14}izbrisao zadužnicu koja propisima bijaše protiv nas, protivila nam se. Nju on ukloni pribivši je na križ.

\VS{15}Skinu Vrhovništva i Vlasti, javno to pokaza: u pobjedničkoj ih povorci s njime vodi.

\VS{16}Neka vas dakle nitko ne sudi po jelu ili po piću, po blagdanima, mlađacima ili subotama.

\VS{17}To je tek sjena onoga što dolazi, a zbiljnost jest - tijelo Kristovo.

\VS{18}Nitko neka vas ne podcjenjuje zato što on sam uživa u “poniznosti i štovanju anđela”, zadubljuje se u svoja viđenja, bezrazložno se nadima tjelesnom pameću svojom,

\VS{19}a ne drži se Glave, Njega od kojeg sve Tijelo, zglobovima i svezama zbrinuto i povezano, raste rastom Božjim.

\VS{20}Ako ste s Kristom umrli za počela svijeta, zašto se, kao da još u ovom svijetu živite, dajete pod propise:

\VS{21}“Ne diraj, ne kušaj, ne dotiči”?

\VS{22}Sve će to uporabom propasti. Uredbe i nauci ljudski!

\VS{23}Po samozvanu bogoštovlju, poniznosti i trapljenju tijela sve to doduše slovi kao mudrost, ali nema nikakve vrijednosti, samo zasićuje tijelo.



\par }\Chap{3}{\PP \VerseOne{1}Ako ste suuskrsli s Kristom, tražite što je gore, gdje Krist sjedi zdesna Bogu!

\VS{2}Za onim gore težite, ne za zemaljskim!

\VS{3}Ta umrijeste i život je vaš skriven s Kristom u Bogu!

\VS{4}Kad se pojavi Krist, život vaš, tada ćete se i vi s njime pojaviti u slavi.

\VS{5}Umrtvite dakle udove svoje zemaljske: bludnost, nečistoću, strasti, zlu požudu i pohlepu - to idolopoklonstvo!

\VS{6}Zbog toga dolazi gnjev Božji na sinove neposlušne.

\VS{7}Tim ste putom i vi nekoć hodili, kad ste u tome živjeli.

\VS{8}Ali sada i vi odložite sve! Gnjev, srdžba, opakost, hula, prostota van iz vaših usta!

\VS{9}Ne varajte jedni druge! Jer svukoste staroga čovjeka s njegovim djelima

\VS{10}i obukoste novoga, koji se obnavlja za spoznanje po slici svoga Stvoritelja!

\VS{11}Tu više nema: Grk - Židov, obrezanje - neobrezanje, barbar - skit, rob - slobodnjak, nego sve i u svima - Krist.

\VS{12}Zaodjenite se dakle - kao izabranici Božji, sveti i ljubljeni - u milosrdno srce, dobrostivost, poniznost, blagost, strpljivost

\VS{13}te podnosite jedni druge praštajući ako tko ima protiv koga kakvu pritužbu! Kao što je Gospodin vama oprostio, tako i vi!

\VS{14}A povrh svega - ljubav! To je sveza savršenstva.

\VS{15}I mir Kristov neka upravlja srcima vašim - mir na koji ste pozvani u jednom tijelu! I zahvalni budite!

\VS{16}Riječ Kristova neka u svem bogatstvu prebiva u vama! U svakoj se mudrosti poučavajte i urazumljujte! Psalmima, hvalospjevima, pjesmama duhovnim od srca pjevajte hvalu Bogu!

\VS{17}I sve što god riječju ili djelom činite, sve činite u imenu Gospodina Isusa, zahvaljujući Bogu Ocu po njemu!

\VS{18}Žene, pokoravajte se svojim muževima kao što dolikuje u Gospodinu!

\VS{19}Muževi, ljubite svoje žene i ne budite osorni prema njima.

\VS{20}Djeco, slušajte roditelje u svemu, ta to je milo u Gospodinu!

\VS{21}Očevi, ne ogorčujte svoje djece da ne klonu duhom.

\VS{22}Robovi, slušajte u svemu svoje zemaljske gospodare! Ne naoko, kao oni koji se ulaguju ljudima, nego u jednostavnosti srca, bojeći se Gospodina.

\VS{23}Što god radite, zdušno činite, kao Gospodinu, a ne ljudima,

\VS{24}znajući da ćete od Gospodina primiti nagradu, baštinu. Gospodinu Kristu služite.

\VS{25}Doista, nepravedniku će se uzvratiti što je nepravedno učinio. Ne, nema pristranosti!



\par }\Chap{4}{\PP \VerseOne{1}Gospodari, pružajte svojim robovima što je pravo i pravično, znajući da i vi imate Gospodina na nebu!

\VS{2}U molitvi ustrajte, bdijte u njoj u zahvaljivanju!

\VS{3}Molite ujedno i za nas: da nam Bog otvori vrata riječi te propovijedamo otajstvo Kristovo, za koje sam i okovan;

\VS{4}da ga očitujem propovijedajući kako treba.

\VS{5}Mudro se ponašajte prema onima vani: iskupljujte vrijeme!

\VS{6}Riječ neka vam je uvijek ljubazna, solju začinjena: znajte svakomu odgovoriti kako treba.

\VS{7}Što je sa mnom - o svemu će vas obavijestiti Tihik, ljubljeni brat, vjerni poslužitelj i sa mnom sluga u Gospodinu.

\VS{8}Njega šaljem k vama baš zato da znate kako smo i da ohrabri srca vaša.

\VS{9}Šaljem ga s Onezimom, vjernim i ljubljenim bratom, koji je vaš zemljak: oni će vam priopćiti kako je ovdje.

\VS{10}Pozdravlja vas Aristarh, suuznik moj. I Marko, nećak Barnabin, o kome primiste naredbe: dođe li k vama, lijepo ga primite.

\VS{11}Pozdravlja vas i Isus, zvani Just. Od onih koji su iz obrezanja samo su mi ovi suradnici na kraljevstvu Božjemu, oni mi bijahu utjehom.

\VS{12}Pozdravlja vas Epafra, vaš zemljak, sluga Krista Isusa; on se uvijek bori za vas u molitvama: da se održite, savršeni i ispunjeni, u posvemašnjoj volji Božjoj.

\VS{13}Svjedočim doista za nj: mnogo se trudi za vas i za one u Laodiceji i one u Hierapolu.

\VS{14}Pozdravlja vas Luka, ljubljeni liječnik, i Dema.

\VS{15}Pozdravite braću u Laodiceji, i Nimfu i Crkvu u njezinoj kući.

\VS{16}A kad se ova poslanica pročita kod vas, pobrinite se da se pročita i u Laodicejskoj crkvi, i vi da pročitate onu iz Laodiceje.

\VS{17}I recite Arhipu: “Pazi na službu koju si primio u Gospodinu: ispuni je!”

\VS{18}Pozdrav mojom rukom, Pavlovom! Spominjite se mojih okova! Milost s vama!


\par }